AfriForum mobiliseer gemeenskap ná 5 plaasaanvalleArgieffoto Die burgerregte-organisasie AfriForum het gisteraand ’n noodvergadering met gemeenskapleiers in die Wallmansthal-gebied, buite Pretoria, gehou en die gemeenskap is gemobiliseer ná die afgelope week se plaasaanvalle. Gedurende die afgelope 5 dae het daar 5 aanvalle in die gebied plaasgevind: “AfriForum het gisteraand help beplan aan ŉ insidentbeheerstelsel en noodplan in die gebied. Aangesien die polisiediens landswyd nie die hulp bied wat hulle moet nie sal ons self gemeenskappe beveilig. Ons kan plaasaanvalle beperk en selfs verhoed,” het Ian Cameron, AfriForum se hoof van gemeenskapsveiligheid, gesê. AfriForum skep nou landswyd veiligheidsnetwerke en staan gemeenskappe by waar misdaad handuit geruk het. AfriForum bied opleiding in radiogebruik, selfverdediging, noodhulp en huis-/plaasbeveiliging aan. “Ons is heeltemal bereid om op te tree indien die regering nie wil of kan nie,” het Cameron bygevoeg.